cyanic-selkie/wikianc huggingface dataset:
पृथ्वी नाथ धर
पृथ्वी नाथ धर (1 मार्च 1919 – 19 जुलाई 2012) जिन्हें सामान्यतः पी एन धर के नाम से जाना जाता है, अर्थशास्त्री थे और इन्दिरा गान्धी के निजि सलाहकार एवं सचिव थे।
ज्वालामुखीय झील
ज्वालामुखीय झील ऐसी झील को कहा जाता है जो किसी ज्वालामुखी के मुख में पानी भर जाने से बन जाती हो। ज्वालामुखीय झीलें जीवित या मृत ज्वालामुखी दोनों में बन सकती हैं। आम तौर से इनमे पानी वर्षा या हिमपात से भर जाता है। यदि किसी जीवित ज्वालामुखी में झील बनी हो और वह ज्वालामुखी फटना शुरू हो जाये, तो ऐसी झीलें तेज़ी से उबल कर ख़ाली हो जातीं हैं। इण्डोनेशिया में स्थित तोबा झील विश्व की सबसे बड़ी ज्वालामुखीय झील है।
आकार और द्वीप
क्योंकि ज्वालामुखीय झीलें ज्वालामुखियों के शिखर पर उनके मुंह में बनती है इसलिए इन झीलों का आकार आम तौर पर गोल होता है। जब ज्वालामुखी फटना बंद हो जाता है तो मुंह में लावा जमकर एक पत्थर की सतह बना देता है। यही सतह ज्वालामुखीय झील का नीचे का फ़र्श होती है। अगर लावा उबड़-खाबड़ रूप से जम गया हो, तो वह कुछ पहाड़ियां-सी भी बना देता है, जो की कभी-कभी झील के पानी से भर जाने पर झील में छोटे द्वीपों का रूप धारण कर लेतीं हैं। अगर ज्वालामुखी शांत रहे तो समय के साथ साथ इन द्वीपों पर घास, पौधे या पेड़ भी कभी-कभी जड़ पकड़ लेतें हैं।
पानी का रंग-रूप
ज्वालामुखीय झीलें अक्सर ऊँचाई पर होती हैं और उनके इर्द-गिर्द का क्षेत्र ज्वालामुखी के पुराने विस्फोटों के कारण साफ़ हो चुका होता है। इसलिए, अगर ज्वालामुखी मृत हो (या जीवित होते हुए भी लम्बे समय के लिए शांत रहा हो) इन झीलों का पानी अक्सर बहुत साफ़ और नीला नज़र आता है। अमेरिका के आरेगोन राज्य में स्थित क्रेटर लेक अपने साफ़ और नीले पानी के लिए विश्व-भर में मशहूर है। लेकिन अगर ज्वालामुखी से अभी भी गैस निकल रही हो, तो उस विषैली गैस के बुलबुले लगातार इस झील में उठते रहते हैं, जिस से एक तो पानी का रंग गाढ़ा (हरा, भूरा या काला-सा) हो जाता है और दूसरा गैस के मिलने से पानी में कुछ मात्रा में अम्ल (यानि तेज़ाब) भी बन जाता है।
रामा किरवा
नाईक रामाजी राव किरवा मराठा साम्राज्य मे रतनगढ़ किले के सुबेदार थे। उन्होंने भारतीय स्वतन्त्रता आन्दोलन महत्वपूर्ण भूमिका निभाई। किरवा ने सुबेदार रामजी भांगरे से प्रेरणा लेकर अंग्रेजों के खिलाफ आंदोलन छेड़ दिया। उनका जन्म महाराष्ट्र के एक कोली परिवार में हुआ था।
१८१८ मे जब ब्रिटिश सरकार ने मराठा साम्राज्य अंत किया तो उस समय ब्रिटिश सरकार को महाराष्ट्र मे जगह जगह विद्रोह का सामना करना पड़ा जिनमें से एक विद्रोह किरवा के नेतृत्व मे पनप रहा था। किरवा ने कोली लोगों का एक क्रांतिकारी समूह बनाया और ब्रिटिश सरकार को चुनौती दी बाद मे भील के लोग भी उनके साथ मिल गए।
आंदोलन
महाराष्ट्र मे मराठा साम्राज्य खत्म होने के पश्चित अंग्रेजों ने अपने राज स्थापित किया जिसके चलते महाराष्ट्र में जगह जगह विद्रोह हुए जिनमें से रामजी भांगरे के विद्रोह से प्रभावित होकर किरवा ने भी अंग्रेजों के खिलाफ हथियार उठा लिए। किरवा भांगरे के साथ मिल गया और ब्रिटिश अधीन क्षेत्रों मे काफी व्यापक विद्रोह किया। किरवा ने सरकार के कधीन गांवो पर हमला करना सुरु कर दिया।
१८३० मे किरवा को कोली क्रांतिकारीयों के साथ-साथ भील जाती के लोगों ने भी जोइन किया। कुछ समय बाद एक मुठभेड़ के दौरान सरकार ने किरवा के कुछ साथीयों को पकड़ लिया लेकिन किरवा को नही पकड़ पाए।
जुलाई १८३० मे किरवा के साथ ओर कुछ लोग जुड़े और पश्चिमी घाट मे सरकारी की काफी नुकसान हुआ। किरवा ने सरकार अधीन क्षैत्रो को लुटा एवं अहमदनगर, ठाणे और पुणे मे सरकारी दफ्तर और कार्यायल पर कबजा कर लिया। ब्रिटिश सरकार ने कैप्टन ल्युकिन के नेतृत्व मे १७वी रेजीमेंट, लैफ्टेनेंट ल्योड के नेतृत्व में ११वी रेजीमेंट और लैफ्टेनेंट फोर्ब्स के नेतृत्व में १३वी रेजीमेंट किरवा के विद्रोह को दफन करने के लिए भेजी लेकिन किरवा ने सरकार को चकमा दे दिया। सरकारी अधिकारी ने किरवा से समझौता करना चहा जिसके बदले किरवा मुंह मागी रकम और ज़मीन जायदाद पा सकता था लेकिन किरवा ने इंकार कर दिया।
किस्मत की लकीरों से
किस्मत की लकीरों से  (kismat ki lakiron se) एक भारतीय हिंदी धारावाहिक है जो शेमारू उमंग पर ५ सितंबर से प्रसारित हुआ।इसमें मुख्य किरदार में वरुण विजय शर्मा, शैली प्रिया पांडे, अभिषेक पठानिया और सुमति सिंह है।
कहानी
श्रद्धा और कीर्ति, विपरीत व्यक्तित्व वाली दो बहनें, अपने जीवन में विभिन्न उतार-चढ़ाव का सामना करती हैं।
विकास
शेमारू उमंग के लिए रश्मी शर्मा टेलीफिल्म्स द्वारा श्रृंखला की घोषणा की गई थी।मुख्य फोटोग्राफी की शुरुआत मुंबई में हुई, जिसमें शैली प्रिया पांडे, वरुण शर्मा, अभिषेक पठानिया और सुमति सिंह मुख्य भूमिका में थे।प्रोमो अगस्त 2022 में जारी किए गए थे।इसका प्रीमियर 5 सितंबर 2022 को शेमारू उमंग पर हुआ।
आनतिमापी
आनतिमापी (inclinometer या clinometer) एक उपकरण है जिसकी सहायता से गुरुत्व के सापेक्ष किसी वस्तु का झुकाव (नति) मापा जाता है। इसे 'टिल्ट मीटर', 'टिल्ट इंडिकेटर', 'स्लोप गेज', 'प्रवणता मापी' आदि भी कहते हैं। नतिमापी के द्वारा धनात्मक तथा ऋणात्मक दोनों नतियाँ मापी जा सकती हैं।
परिचय
पूर्णत: मुक्त रूप से लटका हुआ चुंबक क्षितिज से जो कोण बनाता है उसे प्रेक्षणस्थल की नति या चुंबकीय डिप कहते हैं। दूसरे शब्दों में, चुंबकीय सदिश (magnetic vector) और क्षैतिज समतल के बीच के कोण को डिप या नति कहते हैं। डिप या नति का निर्धारण करने के लिए जिस उपकरण का प्रयोग किया जाता है उसे नतिमापी (Inclinometer) कहते हैं। इस यंत्र से पृथ्वी के चुंबकीय क्षेत्र की क्षितिज से नति तथा कुल बल नापा जा सकता है। चुंबकीय पदार्थों की पहचान के लिए इस सरल उपकरण का अत्यधिक प्रयोग किया जाता है।
नतिमापी एक पतली, कीलित, यंत्रसंतुलित और क्षैतिज धारुकों (bearings) पर चढ़ी हुई सरल सूई हैं। जब उपकरण के घूर्णन का समतल चुंबकीय याम्योत्तर में हो, तब सूई उस स्थान की परिणामी चुंबकीय क्षेत्र की दिशा में स्थिर हो जाती है और एक ऊर्ध्वाधर वृत्ताकार मापनी का डिप का कोण या नति का संकेत करती है। खान सर्वेक्षण में चुंबकीय पदार्थों की पहचान के लिए इस सरल उपकरण का अत्यधिक प्रयोग किया जाता है।
प्रयोगशालाओं में काम आनेवाले क्यू (Kew) पैटर्न के डिपवृत्तों में पतले इस्पात का एक चुंबक होता है जिसके साथ गोमेद (agate) क्षुरधारों (knief edges) पर टिके हुए एक सूक्ष्म इस्पात की धुरी की व्यवस्था होती है। यह दो उपयुक्त टेकों पर टिका रहता है जिन्हें चूड़ीदार सिरे की सहायता से उठाया या गिराया जा सकता है। उपकरण का प्रयोग करने के पहले आवश्यक संमजनों के द्वारा धुरी को वृत्ताकार मापनी के केंद्र पर लाना चाहिए। उपकरण के कलेवर को ऊर्ध्वाधर अक्ष के चारों ओर घुमाया जा सकता है और आधार पर स्थित क्षैतिज वृत्ताकार मापनी पर उसका दिगंश (azimuth) पढ़ा जा सकता है। सर्वप्रथम डिपवृत्त को समतल करते हैं और फिर उसे इतना घुमाते हैं कि सूई पूर्णत: ऊर्ध्वाधर (ऊर्ध्वाधर अक्ष पर पठन 90 डिग्री - 90 डिग्री) हो जाए। यह समतल स्पष्ट ही चुंबकीय याम्योत्तर पर लंबवत् होता है। अब इस उपकरण के आधार पर स्थित क्षैतिज मापनी के संकेतानुसार 90 डिग्री घूर्णित करते हैं। इस प्रकार सूई का घूर्णनतल चुंबकीय याम्योत्तर में लाया जाता है। इस अवस्था में ऊर्ध्वाधर मापनी पर सूई का पठन (सुई और क्षितिज के बीच का कोण) उस स्थान की वास्तविक नति या डिप है। एक सेट (set) प्रेक्षण की अवधि में यांत्रिक असंतुलन के अवशिष्ट प्रभाव को कम करने के लिए चुंबकीय सूई के चुंबकन की दिशा को कृत्रिम रीति से अनेक बार प्रतिवर्तित (reversed) करते हैं और ऊर्ध्वाधर वृत्त पर स्थापित वर्नियर पैमाने से युक्त सूक्ष्मदर्शियों द्वारा सूई के दोनों सिरों को पढ़ते हैं।
पनसुही गाँव, दुल्हिनबाजार (पटना)
पनसुही दुल्हिनबाजार, पटना, बिहार स्थित एक गाँव है।
एलायस कनेटी
एलायस कनेटी नोबेल पुरस्कार साहित्य विजेता, १९८१
मंडरो
मंडरो (Mandro) भारत के झारखण्ड राज्य के साहिबगंज ज़िले का एक सामुदायिक विकास खंड है।
दलेल सिंह
लेफ्टिनेंट कर्नल आप्जी दलेल सिंह (18 मार्च 1909 – 8 मार्च 1984) भारतीय संविधान सभा के सदस्य थे।
डॉ. जॉर्ज ग्रियर्सन पुरस्कार
डॉ॰ जॉर्ज ग्रियर्सन पुरस्कार केन्द्री हिन्दी संस्थान द्वारा किसी जाने माने विदेशी को उसकी हिन्दी सेवाओं के लिए प्रदान किया जाता है। इसे १९९४ में प्रारंभ किया गया था। अभी तक इसे प्राप्त करनेवाले प्रमुख हिन्दी विद्वान इस प्रकार हैं -
अजवामन ढेर गाँव, अतरौली (अलीगढ़)
अजवामन ढेर अतरौली, अलीगढ़, उत्तर प्रदेश स्थित एक गाँव है।
खर्क कानातोली, कपकोट तहसील
खर्क कानातोली, कपकोट तहसील में भारत के उत्तराखण्ड राज्य के अन्तर्गत कुमाऊँ मण्डल के बागेश्वर जिले का एक गाँव है।
मंगुर्ल, जैनथ मण्डल
मंगुर्ल, जैनथ मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
दुर्गाप्रसाद धर
दुर्गा प्रसाद धर (1918-1975) प्रसिद्ध कश्मीरी राजनीतिज्ञ और भारतीय राजनयिक थे। वो इन्दिरा गांधी के विश्वास पात्र थे।
वह रूस में भारत के राजदूत रहे।
जेट इंजन
जेट इंजन रॉकेट के सिद्धांत पर कार्य करने वाला एक प्रकार का इंजन है। आधुनिक विमान मुख्यतः जेट इंजन का ही प्रयोग करते है। रॉकेट और जेट इंजन का कार्य करने का सिद्धांत एक ही होता है लेकिन इस दोनो मे अंतर केवल यह है कि जहाँ रॉकेट अपना ईंधन स्वयं ढोता है जेट इंजन आस पास की वायु को ही ईंधन के रूप मे उपयोग करता है। इसिलिये जेट इंजन पृथ्वी के वातावरण से बाहर जहाँ वायु नही होती है, काम नही कर सकते। अंग्रेजी मे इन्हे 'एयर ब्रिदिन्ग इंजन' (air breathing engine) कहा जाता है जिसका शाब्दिक अर्थ "वायु मे साँस लेने वाला/वाले इंजन" है।
चेस्वाव मीलोश
ज़ेस्लाव मिलोश नोबेल पुरस्कार साहित्य विजेता, १९८०
इशारे तेरे
ईशारे तेरे एक पंजाबी गीत है जिसे गुरु रंधावा और ध्वनि भानुशाली द्वारा गाया गया है। इसे टी-सीरीज़ ने 24 जुलाई 2018 को प्रस्तुत किया।
संगीत वीडियो
गीत को यूट्यूब पर 24 जुलाई 2018 को टी-सीरीज़ द्वारा जारी किया गया था। इसने रिलीज़ के 24 घंटों में 15 मिलियन व्यूज पार कर लिए।
गेब्रियल गार्सिया मार्ख़ेस
गेब्रियल गार्सिया मार्केस (6 मार्च 1927 – 17 अप्रैल 2014) नोबेल पुरस्कृत विश्वविख्यात साहित्यकार थे। १९५० में रोम और पेरिस में स्पेक्टेटर के संवाददाता रहे। १९५९ से १९६१ तक क्यूबा की संवाद एजेंसी के लिए हवाना और न्यूयार्क में काम किया। वामपंथी विचारधारा की ओर झुकाव के कारण उन पर अमेरिका और कोलम्बिया सरकारों द्वारा देश में प्रवेश करने पर प्रतिबंध लगया गया। उनका प्रथम कहानी-संग्रह लीफ स्टार्म एंड अदर स्टोरीज १९५५ में प्रकाशित: नो वन नाइट्, टु द कर्नल एंड अदर स्टोरीज और आइज़ ऑफ ए डॉग श्रेष्ठ कहानी संग्रह है। उनके उपन्यास सौ साल का एकांत (वन हंड्रेड इयर्स ऑफ सालीच्यूड) को १९८२ में नोबल पुरस्कार प्राप्त हुआ। 17 अप्रैल 2014 को ८७ वर्ष की आयु में मैक्सिको नगर में उनका निधन हो गया।
जीवन परिचय
पूरा नाम गेब्रियल जोस डे ला कॉनकॉर्डिया "गैबो" गार्सिया मार्क्वेज़ है, जिसमें गार्सिया नाम उनके पिता से लिया गया है, और मार्केज़ उनकी माँ से। उनका जन्म 1927 में कोलंबिया में हुआ था। उन्होंने अपनी माँ के माध्यम से अपने दादा दादी से शिक्षा प्राप्त की। 9 साल की उम्र में, अपने दादा की मृत्यु के बाद, गेब्रियल अपने माता-पिता के पास चले गए।
पत्रकारिता
गार्सिया मार्केज़ ने कोलंबिया विश्वविद्यालय में कानून का अध्ययन शुरू किया। वहां उनकी भावी पत्नी मर्सिडीज बारचा पार्डो से मुलाकात होती है। चुनी हुई विशेषता के बावजूद, वह पहले से ही पत्रकारिता की दिशा में अपना पहला प्रयास करना शुरू कर रहा है। विश्वविद्यालय के अध्ययन के पहले वर्ष में, उन्होंने अपनी पहली कहानी अखबार ऑब्जर्वर में प्रकाशित की। 50 वें वर्ष में, गार्सिया मार्खेज ने विश्वविद्यालय छोड़ने का फैसला किया और खुद को रचनात्मकता के लिए समर्पित किया।
शैली
मार्केस ने लेखन की तकनीकें काफ्का, मिखाइल बुल्गाकोफ, एर्नेस्ट हेमिंग्वे, वर्जीनिया वुल्फ और जेम्स जॉयस जैसे लेखकों से हासिल की थीं। दोस्तोएव्स्की, मार्क ट्वेन और एडगर एलन पो का असर भी उन पर रहा है। डॉन क्विजोट का आख्यान उनका एक सबक है। साइमन बोलीवर उनके कथानकों के महानायकों में दिखते रहते हैं। मार्केस के लेखन का सबसे बड़ा खजाना है उनकी स्मृतियां. बचपन की स्मृतियां, जहां उनका ननिहाल है। नाना-नानी हैं, मां है, मौसियां हैं, आयाएं और दाइयां हैं। एक पूरा कस्बा है। लोग हैं। दोस्त हैं। मार्केस ने मृत्यु के बारे में अपने भय को रेखांकित करते हुए कहा था कि मृत्यु का एक अर्थ ये भी होता है कि आप अपने दोस्तों से फिर नहीं मिल पाते हैं।
साधू प्रिय दास
साधू प्रिय दास भारत में जन्मे रूसी हिन्दू परिषद वर्तमान अध्यक्ष हैं। वे इस्कॉन के सदस्य हैं। भगवत गीता कोर्ट केस में इनका मुख्य भूमिका थी। वे मास्को में रहते हैं। साधू प्रिय दास का वास्तविक नाम संजीव कुमार झा हैं।
अर्चना गौतम
अर्चना गौतम एक भारतीय राजनेता, अभिनेत्री, मॉडल और ब्यूटी पेजेंट टाइटल होल्डर हैं, जिन्होंने मिस बिकनी इंडिया 2018 जीता, मिस कॉसमॉस वर्ल्ड 2018 में भारत का प्रतिनिधित्व किया और मोस्ट टैलेंट 2018 का उप खिताब जीता। 2022 में, वह बिग बॉस 16 में दिखाई दीं, जहां वह तीसरे उपविजेता के रूप में समाप्त हुई।
वेल्स की राजकुमारी
वेल्स की राजकुमारी, एक शीर्षक है जिसका इस्तेमाल 14 वीं शताब्दी के बाद से अंग्रेजी और बाद में ब्रिटिश सिंहासन के उत्तराधिकारी की पत्नी द्वारा किया गया है। वर्तमान शीर्षक धारक विलियम, वेल्स के राजकुमार की पत्नी कैथरीन है।
ओडोसियस एलैटिस
ओडोसियस एलैटिस नोबेल पुरस्कार साहित्य विजेता, १९७९
इंडियन टेलीफोन इंडस्ट्रीज
भारत की प्रथम सार्वजनि‍क उद्यम ईकाई (पीएसयू) आईटीआई लि‍मि‍टेड १९४८ में स्थापि‍त हुई। इसके पश्‍चात्‌ दूरसंचार के क्षेत्र में इस प्रथम उद्यम कम्पनी ने वर्तमान राष्ट्रीय टेलकॉम नेटवर्क को ५० प्रति‍शत का योगदान दि‍या है। यह बृहद वि‍नि‍र्माण सुवि‍धाओं सहि‍त ६ स्थानों पर फैला हुआ है तथा देशभर में विभिन्‍न मार्केटिंग नेटवर्क है। कम्पनी, टेलीकॉम उत्पादों की पूर्ण रेंज और संपूर्ण स्वीचिंग, ट्रांसमि‍शन, एक्सेस और सबस्क्राइबर प्रि‍मसस उपकरण सहि‍त संपूर्ण समाधान उपलब्ध कराती है।
आई.टी.आई, २००५-२००६ में मनकापुर और रायबरेली प्लांट में मोबाइल उपकरण वि‍नि‍र्माण सुवि‍धाओं को प्रारम्भ करते हुए जीएसएम तकनीकी के विश्‍वस्तरीय वि‍क्रय संघ में शामि‍ल हुई। यह देश में देसी मोबाइल उपकरण उत्पादन के क्षेत्र को खोलने के लि‍ए तत्पर हैं। ये दोनों सुवि‍धाएं घरेलू के साथ-साथ नि‍र्यात्‌ बाजार में भी नौ मि‍लयन लाइनों की आपूर्ति करेंगी।
पाठक-मिलकी गाँव, दुल्हिनबाजार (पटना)
पाठक-मिलकी दुल्हिनबाजार, पटना, बिहार स्थित एक गाँव है।
खलझूनी, कपकोट तहसील
खलझूनी, कपकोट तहसील में भारत के उत्तराखण्ड राज्य के अन्तर्गत कुमाऊँ मण्डल के बागेश्वर जिले का एक गाँव है।
विसेण्टि अलेक्ज़ान्द्रे
विसेण्टि अलेक्ज़ान्द्रे नोबेल पुरस्कार साहित्य विजेता, १९७७
कौतल, कौतल मण्डल
कौतल, कौतल मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
हिंदी के लिए हिंदीभाषा की प्रकृति केअनुसार कीबोर्ड
Unicode Hindi Keyboard Layout as per nature of Devanagari Script
Esc	F1	F2	F3	F4	F5	F6	F7	F8	F9	F10	F11	F12	Scroll Num lk	Pause break	Insert Prt sc	Delete Sys rq ~ ` `	! 1	@ 2	# 3	$ 4	% 5	^ 6	& 7	* 8	( 9	) 0	- _	+ =	Backspace	home I← →I	Qऔ qौ 	Wऐ w ै 	Eआ e ा 	Rई rी 	Tऊ t ू	Yव yल 	Uभ uब 	I घ i ग	Oझ oज	Pढ pड	{ध [द	}ष ]श	 | \स 	Pg Up Caps lock	Aओ a ो 	Sए sे 	Dअ d् 	Fइ f ि‍ 	Gउ gु 	Hर hय	Jफ jप 	Kख kक	Lछ lच 	: ठ 'त 	 	Pg Dn Shift	Zऑ zॉ 	Xअँ x अं	C : c ह 	Vऋ vकृ	Bञ bङ	Nण nन 	Mळ mम 	< ,	>. .।	/ ?	Shift	↑	End Ctrl	fn		Alt	Space bar	Alt		Ctrl	←	↓	→ 1.	संयुक्त व्यंजनों के नियम वही रहेंगे। 2.	विराम चिह्न और संख्याओं की कुंजियों पर शिफ़्ट के साथ टाइप होने वाले सिंबल अंग्रेज़ी मोड में गए बग़ैर ही मिलने चाहिए। 3.	इस कीबोर्ड में प्रमुख और अधिकतर उपयोग में आने वाले व्यंजनों को होम रो और थर्ड रो में रखा गया है। इससे टाइपिंग में स्पीड भी आएगी और वर्णमाला के मूल क्रम में होने से याद रखना आसान होगा। 4.	कीबोर्ड में आधे में, बांईं ओर सारे स्वर और आधे में, दांईं ओर सारे व्यंजन। 5.	कॉमा, पूर्ण विराम और प्रश्नवाचक चिह्न बिना शिफ़्ट मिलेंगे क्योंकि इनका प्रयोग अधिक होता है तथा और अभी इनके लिए अंग्रेज़ी मोड में जाना होता है। 6.	यह कीबोर्ड सर्वथा सरल और हिंदी भाषा की प्रकृति के अनुसार होगा। 7.	हिंदी की वर्णमाला सभी को याद रहेगी, सही उच्चारण का भी अभ्यास होता रहेगा। 8.	दूसरी भारतीय भाषाओं के संदर्भ में दिए गए फ़ॉन्ट या मात्राएं वैसी ही रहेंगी। 9.	x और X पर विंदु तथा चंद्र विंदु हैं जिन्हें अ वर्ण के साथ दिखाया गया है। 10.	ऋ की मात्रा क वर्ण के साथ दिखाया गया है।
शेरेबांग्ला नगर थाना
शेरेबांग्ला नगर(बांग्ला:শেরেবাংলা নগর) बांग्लादेश की राजधानी ढाका का एक थाना है, यह ढाका का एक प्रमुख एवं अतिमहत्वपूर्ण क्षेत्र है, और बांग्लादेश की संसद का भवन(जातीय संसद भवन), बांग्लदेश का प्रधानमंत्री निवास(गणभवन) एवं सचिवालय समेत कई महत्वपूर्ण मंत्रालय व सरकारी कार्यालय यहाँ स्थित हैं। पाकिस्तान आंदोलन एवं बंगाली अस्मिता के महत्वपूर्ण व्यक्तिन्व, अबुल कासिम फज्लुल हक, जिन्हें शेर-ए-बांग्ला के नाम से भी जाना जाता था, के नाम पर इस क्षेत्र का नामकरण किया गया है।
प्रमुख दफ्तर व संगठन
बांग्लादेश की रक्षा और चुनाव आयोग ने मंत्रालय के शेर-ए-बांग्ला नगर में हैं। इसके अलावा, एशियाई विकास बैंक बांग्लादेश निवासी मिशन यहाँ स्थानीय सरकार के इंजीनियरिंग विभाग (LGED) से भर जाता है। शेर-ए-बांग्ला नगर के आव्रजन और पासपोर्ट, बांग्लादेश की जनवादी गणराज्य की सरकार के गृह मंत्रालय के तहत एक संलग्न विभाग घरों। राष्ट्रीय संसद यहाँ स्थित है, जो देश की प्रमुख सौंदर्य वास्तु अमेरिकी वास्तुकार लुइस आई क्हान द्वारा डिजाइन संरचनाओं में से एक है। विकास अध्ययन संस्थान बांग्लादेश और शेर-ए-बांग्ला नगर टेलीफोन एक्सचेंज ढाका यहाँ के रूप में अच्छी तरह से कर रहे हैं। इस्लामी विकास बैंक शाखा बांग्लादेश सही बीसीएस कम्प्यूटर सिटी के बगल में है। बांग्लादेश चीन मैत्री सम्मेलन केंद्र, आईएसआईएन शेर-ए-बांग्ला नगर बांग्लादेश में प्रमुख अंतरराष्ट्रीय सम्मेलन केंद्र। बांग्लादेश का सबसे बड़ा सम्मेलन केंद्र चीन बांग्लादेश मैत्री केंद्र के बारे में £ 35 ($ 56M) की लागत से 2002 में यहाँ बनाया गया था।
अतरौली पट्टी शेरसिंह गाँव, अतरौली (अलीगढ़)
अतरौली पट्टी शेरसिंह अतरौली, अलीगढ़, उत्तर प्रदेश स्थित एक गाँव है।
कोंगु नाडु
कोंगु नाडु , जिसे विभिन्न नामों से कोंगु मंडलम और कोंगु बेल्ट के नाम से भी जाना जाता है, एक भौगोलिक क्षेत्र है जिसमें पश्चिमी और उत्तर-पश्चिमी तमिलनाडु के वर्तमान भाग, दक्षिणपूर्वी कर्नाटक के कुछ हिस्से और पूर्वोत्तर केरल शामिल हैं । प्राचीन तमिलकम में, यह चेरा राजाओं की सीट थी, जो पूर्व में तोंडई नाडु, दक्षिण-पूर्व में चोल नाडु और दक्षिण में पांड्य नाडु क्षेत्रों से घिरी हुई थी।
भूगोल
कोंगु नाडु में कोयंबटूर, तिरुपुर, इरोड, सलेम, नीलगिरी, करूर, नमक्कल, डिंडीगुल, धर्मपुरी, कृष्णागिरी जिले और तिरुचिरापल्ली जिले के छोटे हिस्से (थोट्टियम तालुक, पचाईमलाई, थुरैयूर तालुक और मुसिरी ब्लॉक पंचायत संघ) शामिल हैं। तालुक), कल्लाकुरिची जिला (कलरायण हिल्स क्षेत्र) और दक्षिण भारतीय राज्य तमिलनाडु के पेरम्बलुर जिला (पचिमलाई हिल्स)। केरल राज्य में पलक्कड़ जिले के कुछ हिस्से और कर्नाटक राज्य में चामराजनगर जिले के कुछ हिस्से भी इस क्षेत्र के अंतर्गत आते हैं।
पश्चिमी घाट पर्वत श्रृंखला कावेरी, भवानी, अमरावती और नोय्याल की प्रमुख नदियों के साथ इस क्षेत्र से होकर गुजरती है। पालघाट गैप, एक पहाड़ी दर्रा पड़ोसी राज्य केरल को इस क्षेत्र से जोड़ता है। पूर्वी घाट पर्वत श्रृंखला, जिसमें नामक्कल जिले की कोल्लीमलाई पहाड़ियाँ, सेलम जिले की शेवरॉय और मेट्टूर पहाड़ियाँ और कोयम्बटूर जिले की पलामलाई शामिल हैं, भी इस क्षेत्र से होकर गुजरती हैं। चामराजनगर जिले की बिलिगिरिरंगा पहाड़ियाँ पूर्वी और पश्चिमी घाटों के संगम पर स्थित हैं जो इस क्षेत्र से संबंधित हैं। कावेरी नदी कर्नाटक से धर्मपुरी, सेलम, इरोड, नमक्कल और करूर जिलों से होकर तमिलनाडु में बहती है।
भाषा
तमिल एकमात्र आधिकारिक भाषा है जबकि अंग्रेजी संचार उद्देश्यों के लिए एक अतिरिक्त आधिकारिक भाषा है। कोंगु तमिल (कोंगलम या कोंगप्पेचु) तमिल भाषा की बोली है जो कोंगु नाडु में बोली जाती है, जो तमिलनाडु का पश्चिमी क्षेत्र है। बडागा कोंगु नाडु क्षेत्र के नीलगिरि पहाड़ियों में लगभग 130,000 लोगों द्वारा बोली जाती है। टोडा, इरुला, कोटा नीलगिरी जिले की आदिवासी आबादी द्वारा बोली जाने वाली कुछ भाषाएँ हैं। कुछ सीमावर्ती क्षेत्रों में बहुत कम आबादी मलयालम, कन्नड़ और तेलुगु बोलती है।
अर्थव्यवस्था
कोंगु नाडु की प्राचीन काल से एक समृद्ध अर्थव्यवस्था थी और विदेशी राष्ट्रों के साथ व्यापारिक संपर्क थे। कोडुमानल पुरातत्वविदों द्वारा खोजी गई 2,500 साल पुरानी औद्योगिक कॉलोनी थी। यह क्षेत्र एक प्राचीन रोमन व्यापार मार्ग के साथ स्थित था जो मुज़िरिस से अरिकामेडु तक फैला हुआ था। राजकेसरी पेरुवाझी नामक एक चोल राजमार्ग इस क्षेत्र से होकर गुजरता था।
कोंगु नाडु देश के सबसे अधिक औद्योगीकृत क्षेत्रों में से एक है। कृषि और कपड़ा उद्योग क्षेत्र की अर्थव्यवस्था में प्रमुख योगदान करते हैं। कोंगु क्षेत्र तमिलनाडु की अर्थव्यवस्था में 50% से अधिक का योगदान देता है। कोवई कोरा कॉटन साड़ी, कोयंबटूर वेट ग्राइंडर, सेलम सिल्क साड़ी, भवानी जमक्कलम, टोडा एम्ब्रायडरी और नीलगिरी चाय इस क्षेत्र से मान्यता प्राप्त भौगोलिक संकेत हैं। कोयंबटूर , (तिरुपुर के साथ "कॉटन सिटी" और "दक्षिण भारत का मैनचेस्टर " के रूप में भी जाना जाता है), भारत में तेजी से विकासशील शहरों में से एक है और तमिलनाडु का दूसरा सबसे बड़ा शहर है। कोयंबटूर अपने कपड़ा कारखानों, इंजीनियरिंग फर्मों, ऑटोमोबाइल पार्ट्स निर्माताओं, स्वास्थ्य देखभाल सुविधाओं, शैक्षणिक संस्थानों, वेट ग्राइंडर और पानी के पंपों के लिए भी जाना जाता है। कोयंबटूर कपास से भारत के लगभग 35% यार्न उत्पादन का स्रोत है। इरोड अपने हल्दी और कपड़ा उत्पादों के लिए जाना जाता है। पोल्लाची में भारत में निविदा नारियल का सबसे बड़ा बाजार है।
तिरुपूर कपास वास्कट और inners के सबसे बड़े उत्पादक है। भारत के कुल कपड़ा बाजार का 76% इरोड ( लूम सिटी ) और तिरुपुर ( टेक्सटाइल सिटी ) से है। यह अपना अधिकांश उत्पादन दक्षिण पूर्व एशियाई और यूरोपीय देशों को निर्यात करता है। तिरुपुर जिला कपास, परिधान और निट वियर और होजरी सहित वस्त्रों के प्रमुख उत्पादकों में से एक है। 43% हिस्सेदारी के साथ, इरोड जिला तमिलनाडु में शीर्ष हल्दी उत्पादक है। इरोड को हल्दी शहर के रूप में भी जाना जाता है, क्योंकि इसमें हल्दी के लिए एशिया का सबसे बड़ा बाजार है। गोबिचेट्टीपलायम सफेद रेशम के सबसे बड़े उत्पादकों में से एक है, यहां देश की पहली स्वचालित रेशम रीलिंग इकाई स्थापित की गई है।
करूर भारत का सबसे बड़ा घरेलू वस्त्र उत्पादन और निर्यात केंद्र है। करूर ( होम टेक्सटाइल सिटी ) घरेलू वस्त्र उत्पादन और निर्यात का भारत का केंद्र है। यह भारत के कुल उत्पादन में 60% से अधिक का योगदान देता है। करूर अपने बस बॉडीबिल्डिंग के लिए भी जाना जाता है (दक्षिण भारतीय बस बॉडी बिल्डिंग का 80% योगदान देता है)। करूर टीएनपीएल उत्पादन में एशिया की सबसे बड़ी पर्यावरण अनुकूल पेपर मिल है।
डिंडीगुल जिला तमिलनाडु का सबसे बड़ा सब्जी उत्पादक जिला है। ओडनछत्रम बाजार तमिलनाडु का सबसे बड़ा सब्जी बाजार है, जो डिंडीगुल जिले में है । करूर जिले के पुगलूर में टीएनपीएल पेपर प्लांट दुनिया में खोई आधारित कागज के सबसे बड़े उत्पादकों में से एक है। सेलम जिला, धर्मपुरी जिला और कृष्णागिरी जिला आम के प्रमुख उत्पादक हैं। यह क्षेत्र दूध, मुर्गी पालन, हल्दी, गन्ना, चावल, सफेद रेशम, नारियल और केला, कागज, ऑटो पार्ट्स, पानी पंप, ] सहित कृषि और संबद्ध उत्पादों का प्रमुख उत्पादक है। गीले ग्राइंडर , गहने , तमिलनाडु में एल्यूमीनियम और स्टील और आईटी सेवाएं।
भारत अर्थ मूवर्स लिमिटेड
भारत अर्थ मूवर्स लिमिटेड (बीईएमएल) एक भारतीय सार्वजनिक क्षेत्र का उद्यम है। इसका मुख्यालय बंगलौर में है।
सलाउद्दीन का किला
सलाउद्दीन का गढ़, या सलाउद्दीन का किला; Citadel of Salah Ed-Din (قلعة صلاح الدين, ‏सलाद्दीन कलात), या सलाउद्दीन कैसल के रूप में भी जाना जाता है सीरिया के पश्चिमोत्तर में एक मध्ययुगीन महल या किला है यह दो गहरे नालो के बीच में अल हफ्फाह शहर से 7 किलो मीटर तथा लताकिया शहर से 30 किमी पूर्व के उच्च पहाड़ी क्षेत्र में स्थित है और जंगल से घिरा हुआ है। यह किला 10 वीं सदी के बाद एक उपयोग गढ़ रहा इस पर 975 ईस्वी में वीजान्टिन सम्राट जॉन तजीमीस्केस ने इस पर कबजा कर लिया था जिसके बाद ये किला 12 सदी के सबसे भयंकर क्रूस्रेड युध्दो में लिप्त रहा जो किला वीजान्टिन नियंत्रण में रही अन्ताकिया की रियासत के नवगठित जेहादी राज्य का हिस्सा था जिस कारण मुस्लिम जेहादियो ने समय समय पर किले को जीतने के प्रयास किए लेकिन असफल रहे जिसके उपरान्त वर्षो में 1188 ईस्वी में एक तीन दिन की घेराबंदी के बाद कुर्द शासक सलाउद्दीन ने जीत लिया था इसके बाद भी ईसाई धर्मयोध्दाओ ने किले को जीतने के लिए लगातार अभियान किये जो 1287 ईस्वी में किले को ईसाई क्रूस्रेड यौध्दाओ ने घेर लिया लेकिन इस वार और जुझारु मामुलक शासक थे जिस कारण ईसाइयो को भारी क्षती के साथ पराजाय का मुहं देखना पड़ा था।
धरोहर स्थल के रूप में
वर्ष 2006 में इस किले को युनेस्को द्वारा विश्व धरोहर स्थल के रूप में मान्यता दी गयी थी यह धरोहर सीरिया की सरकार के स्वमित्व में है।
यूजेनियो मोंटाले
यूजेनियो मोंटाले नोबेल पुरस्कार साहित्य विजेता, १९७५
ओस्त्रोग
ओस्त्रोग या ऑस्त्रोग​ ( रूसी: остро́г, अंग्रेज़ी: Ostrog ) रूसी भाषा में एक छोटे क़िले के लिए शब्द है, जो अक्सर लकड़ी के बने होते हैं और जिनमें सैनिक अस्थाई रूप से रहते हैं। ओस्त्रोगों के घेरे अक्सर पेड़ों के तनों को काटकर और तराशकर उनकी ४-६ मीटर ऊँची दीवार के रूप में होते थे। इसी वजह से इनका नाम रूसी भाषा के 'स्त्रोगात' ( строгать, strogat ) शब्द से आया है जिसका मतलब 'लकड़ी छीलना' होता है। ओस्त्रोगों के विपरीत रूस में पत्थर के बने बड़े क़िलों को 'क्रेमलिन' ( кремль, kremlin ) कहा जाता है।
ओस्त्रोग अक्सर ऐसे दूर-दराज़ इलाक़ों में सैनिक कार्यवाइयों में सहायता के लिए बनाए जाते थे जहाँ पत्थर के क़िले बनाने के साधन नहीं थे। १७वीं शताब्दी में जब रूसी साम्राज्य के साइबेरिया पर क़ब्ज़ा करना शुरू किया तो वहाँ बहुत से ओस्त्रोग बनाए गए। आगे चलकर रूस में अपराधियों को दंड देने के लिए उन्हें साइबेरिया भेजा जाने लगा जहाँ उन्हें ओस्त्रोगों में रखा जाता था। इस से रूसी भाषा में १८वीं सदी के बाद से 'ओस्त्रोग' शब्द का एक अतिरिक्त अर्थ 'जेल' या 'कारावास' भी बन गया है।
पूर्वी नुसा तेंगारा
पूर्वी नुसा तेंगारा (इंडोनेशियाई:Nusa Tenggara Timur; नुसा तेंगारा तैमूर) इंडोनेशिया का एक प्रांत है जो, छोटा सुन्दा द्वीप समूह के पूर्वी भाग में स्थित है और तिमोर द्वीप का पश्चिमी भाग, पश्चिमी तिमोर इसका एक हिस्सा है। प्रांत की राजधानी पश्चिमी तिमोर पर स्थित शहर कुपांग है। प्रांत का सबसे ऊँचा स्थल तिमोर तेंगाह सेलातन का मुटिस पर्वत है, जिसकी ऊँचाई समुद्र तल से 2427 मीटर है।
प्रांत 550 द्वीपों से मिलकर बना है, लेकिन फ्लोरेस, सुंबा और पश्चिमी तिमोर (तिमोर द्वीप का पश्चिमी भाग) नामक तीन द्वीप ही प्रमुख हैं। अन्य द्वीपों में अदोनारा, अलोर, कोमोडो, लेम्बाटा, मेनिपो, रायजुआ, रिंकाह, रोटे द्वीप (इंडोनेशिया का सबसे दक्षिणी द्वीप), सावु, सेमाउ और सोलोर शामिल हैं।
हैरी मार्टिन्सन
हैरी मार्टिन्सन नोबेल पुरस्कार साहित्य विजेता, १९७४
मंग्रूल, बेल मण्डल
मंग्रूल, बेल मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
गाडगे बाबा
"'संत गाडगे बाबा'" (जन्म: शेंडगाँव ता-दरियापुर जिला-अमरावती 23 फरवरी 1876; मृत्यु - 20 दिसंबर 1956 वलगाँव के पास अमरावती) को महाराष्ट्र राज्य में "गाडगे बाबा" के रूप में जाना जाता है। [कीर्तनकार]], संत और समाज सुधारक।  उन्होंने स्वेच्छा से निर्धन जीवन स्वीकार किया था।  वह सामाजिक न्याय देने के लिए अलग-अलग गांवों में घूमते थे।  गाडगे महाराज की सामाजिक न्याय, सुधार और स्वच्छता में बहुत रुचि थी।  20वीं शताब्दी के सामाजिक सुधार आंदोलनों में शामिल महान पुरुषों में से एक गाडगे बाबा हैं। संत गाडगे महाराज का पूरा नाम "देबूजी जिंगराजी जनोरकर" था। उनके पिता का नाम - जिंगराजी रानोजी जानोरकर था, जबकि उनकी माता का नाम - सखुबाई जिंगराजी जानोरकर था।  गाडगे महाराज वैज्ञानिक दृष्टिकोण वाले समाज सुधारक थे।  उन्होंने अपना पूरा जीवन दलितों और दलितों की सेवा में लगा दिया।  उनका कीर्तन लोकज्ञान का अंग था।  वे अपने कीर्तनों के माध्यम से समाज के पाखंड और परंपरा की आलोचना करते थे।  गाडगेबाबा ने समाज को शिक्षा के महत्व के बारे में समझाते हुए स्वच्छता और चारित्रिक शिक्षा दी।
गाडगे महाराज एक समाज सुधारक थे जिन्होंने गरीबों और दलितों के बीच अज्ञानता, अंधविश्वास और अस्वच्छता के उन्मूलन के लिए काम किया। तीर्थ धोंडापाणि देव रोकड़ा सज्जानी |" गाडगेबाबा कहते हैं, एक महान संत जो गरीबों, कमजोरों, अनाथों, विकलांगों की सेवा करते हैं। "मंदिर में मत जाओ, मूर्तियों की पूजा मत करो, साहूकारों से पैसे उधार मत लो, मत बनो देहाती, पोथी-पुराण, मंत्र-तंत्र, देवदेवस्की, चमत्कारों में विश्वास नहीं करते। उन्होंने जीवन भर लोगों को सिखाया। इस संत ने, जिन्होंने मनुष्य में भगवान की तलाश की, धर्मशालाओं, अनाथालयों, आश्रमों और अनाथों के लिए विद्यालयों की शुरुआत विभिन्न स्थानों पर की। महाराष्ट्र। रंजले-गंजले, दीन- कमजोर, अपंग और अनाथ उनके देवता थे। गाडगेबाबा इन देवताओं में सबसे लोकप्रिय थे। उन्होंने अपने सिर पर जिन्जा पहना था, खपरा के टुकड़े से बनी टोपी, एक कान में खोपड़ी, दूसरे कान में टूटी चूड़ी का शीशा, एक हाथ में झाड़ू, दूसरे हाथ में घड़ा।
उन्होंने अपना पूरा जीवन समाज में व्याप्त अज्ञानता, अंधविश्वास, भोली-भाली मान्यताओं, अवांछित रीति-रिवाजों और परंपराओं को दूर करने के लिए समर्पित कर दिया। इसके लिए उन्होंने कीर्तन का मार्ग अपनाया।  अपने कीर्तन में वे श्रोताओं को उनके अज्ञान, दोषों और दोषों से अवगत कराने के लिए विभिन्न प्रश्न पूछते थे।  उनके उपदेश भी सरल और सहज होते थे।  अपने कीर्तनों में वे कहा करते थे कि चोरी मत करो, साहूकारों से कर्ज मत लो, व्यसनों में लिप्त मत हो, भगवान और धर्म के नाम पर जानवरों को मत मारो, जातिगत भेदभाव और छुआछूत का पालन मत करो।  उन्होंने आम लोगों के मन में यह बात बैठाने की कोशिश की कि भगवान पत्थर में नहीं बल्कि इंसानों में हैं।  वे संत तुकाराम महाराज को अपना गुरु मानते थे।  उन्होंने हमेशा कहा कि 'मैं किसी का गुरु नहीं हूं, मेरा कोई शिष्य नहीं है'।  अपने विचारों को सरल और भोले-भाले लोगों तक पहुँचाने के लिए वे ग्रामीण भाषा (मुख्य रूप से वरहाड़ी बोली) का प्रयोग करते थे।  गाडगे बाबा ने भी समय-समय पर संत तुकाराम के सटीक अभंगों का भरपूर उपयोग किया।  गाडगे बाबा भोले-भाले से लेकर नास्तिक तक सभी उम्र के लोगों को आसानी से अपने कीर्तन में शामिल कर लेते हैं और उन्हें अपने दर्शन का विश्वास दिलाते हैं।  बाबा के जीवनीकार प्रबोधंकर ठाकरे ने कहा कि उनके कीर्तन का लघुचित्र बनाना मेरी शक्ति से परे है।
नहीं छोड़ा अगर कोई मुसीबत में था तो उसकी मदद के लिए दौड़ना, उसकी मदद करना और बिना किसी परिणाम की उम्मीद किए अपने रास्ते पर जाना उसका पैटर्न था।  वह हमेशा अपने साथ एक कौवा रखता था।  वह फटे-पुराने कपड़े पहने था और हाथ में टूटी बंदूक थी।  इसीलिए लोग उन्हें 'गाडगे बाबा' कहने लगे।  वह जिस गाँव में जाता था, झाडू-पोंछा करता था।  सार्वजनिक स्वच्छता के सिद्धांतों को मन में बिठाने और समाज में अंधविश्वास को खत्म करने के लिए वे खुद भी लगातार सक्रिय रहे और भरसक प्रयास किया।
गगनदीप वशिष्ठ
गगनदीप वशिष्ठ (जन्म 1969) या जी.डी वशिष्ठ या गुरुदेव जीडी वशिष्ठ, एक भारतीय लाल किताब ज्योतिषी और एक प्रेरक वक्ता हैं। वे एक भारतीय ज्योतिषी, खगोल वैज्ञानिक और आध्यात्मिक गुरु हैं। उनका ज्योतिष पर आधारित टी.वी. प्रदर्शन अनेको विख्यात चैनलों जैसे की सोनी, इंडिया टीवी, साधना, आस्था, इंडिया न्यूज़, आदि में प्रसारित हो चूका है  । जालंधर में 64 वें सरस्वती ज्योतिष सम्मेलन और प्रदर्शनी में ज्योतिष के क्षेत्र में विशेष योगदान के लिए उन्हें शुद्ध सोने का एक विशेष प्रतीक दिया गया था   ।
प्रारंभिक जीवन
श्री वशिष्ठ का जन्म 28 अक्टूबर 1969 को श्री एमएल वशिष्ठ और श्रीमती आदर्श के घर मलसियान, नकोदर, जालंधर , पंजाब , भारत में हुआ था ।
खाती, कपकोट तहसील
खाती, कपकोट तहसील में भारत के उत्तराखण्ड राज्य के अन्तर्गत कुमाऊँ मण्डल के बागेश्वर जिले का एक गाँव है।
पीढी गाँव, दुल्हिनबाजार (पटना)
पीढी दुल्हिनबाजार, पटना, बिहार स्थित एक गाँव है।
ऐविण्ड जाह्नसन
ऐविण्ड जाह्नसन नोबेल पुरस्कार साहित्य विजेता, १९७४
लामायुरु गोम्पा
लामायुरु (तिब्बती: བླ་མ་གཡུང་དྲུང་དགོན་པ་ / ब्ल་म་गयुङ་द्रुङ་दगोन་प་) भारत में लेह जिले में स्थित एक तिब्बती बौद्ध मठ (गोम्पा) है। यह श्रीनगर-लेह राजमार्ग पर फोटु ला से १५ किमी पूरब में ३५१० मीतर की उँचाई पर स्थित है।
वासुदेव बलवन्त फड़के
वासुदेव बलवंत फडके (4 नवम्बर 1845 – 17 फ़रवरी 1883) भारत के स्वतंत्रता संग्राम के क्रांतिकारी थे जिन्हें आदि क्रांतिकारी कहा जाता है। वे ब्रिटिश काल में किसानों की दयनीय दशा को देखकर विचलित हो उठे थे। उनका दृढ विश्वास था कि 'स्वराज' ही इस रोग की दवा है।
जिनका केवल नाम लेने से युवकोंमें राष्ट्रभक्ति जागृत हो जाती थी, ऐसे थे वासुदेव बलवंत फडके। वे भारतीय स्वतंत्रता संग्रामके आद्य क्रांतिकारी थे। उन्होंने स्वतंत्रता प्राप्ति के लिए सशस्त्र मार्ग का अनुसरण किया। अंग्रेजों के विरुद्ध विद्रोह करने के लिए लोगों को जागृत करने का कार्य वासुदेव बलवंत फडके ने किया। महाराष्ट्र की कोळी, भील तथा धांगड जातियों को एकत्र कर उन्होने 'रामोशी' नाम का क्रान्तिकारी संगठन खड़ा किया। अपने इस मुक्ति संग्राम के लिए धन एकत्र करने के लिए उन्होने धनी अंग्रेज साहुकारों को लूटा।
फडके को तब विशेष प्रसिद्धि मिली जब उन्होने पुणे नगर को कुछ दिनों के लिए अपने नियंत्रण में ले लिया था। २० जुलाई १८७९ को वे बीजापुर में पकड़ में आ गए। अभियोग चला कर उन्हें काले पानी का दंड दिया गया। अत्याचार से दुर्बल होकर एडन के कारागृह में उनका देहांत हो गया।
महेंद्र कुमार
महेंद्र कुमार हिन्दू संगठन बजरंग दल, कर्नाटक राज्य के संयोजक हैं।
१५ सितंबर २००८ में कर्नाटक के विभिन्न भागों में चर्चों और प्रार्थनास्थलों पर हुए हमलों के सिलसिले में पुलिस ने राज्य के बजरंग दल के संयोजक महेंद्र कुमार को गिरफ्तार किया था।
सुरजीत चन्द्र सिन्हा
सुरजीत चन्द्र सिन्हा (1 अगस्त 1926 - 27 फरवरी 2002) एक भारतीय मानवविज्ञानी थे।
जीवनी
सिन्हा का जन्म बंगाल प्रेसीडेंसी (अब बांग्लादेश में) के दुर्गापुर उपजिला में 1 अगस्त 1926 को हुआ था। वह सुसांग के महाराजा भूपेन्द्र चन्द्र सिन्हा के सबसे बड़े पुत्र और एक प्रसिद्ध परिदृश्य चित्रकार थे। उनकी मां पबना जिले के सिथलाई के जमींदार जोगेंद्रनाथ मोइत्रा की बेटी थीं। उनके परिवार के सदस्यों ने उनकी उत्पत्ति सम्राट जहाँगीर के शासनकाल से मानी। सिन्हा की सबसे छोटी बहन, पुरबा दाम रवीन्द्र संगीत की एक प्रख्यात प्रतिपादक हैं।
सिन्हा का विवाह भौतिक विज्ञानी, लेखिका और संगीत विद्वान डॉ. पूर्णिमा सिन्हा से हुआ था, जो प्रख्यात कानूनी विद्वान और बंगाली उपन्यासकार, नरेश चन्द्र सेन गुप्ता की बेटी थी।
करियर
उन्होंने कलकत्ता में भारतीय मानवविज्ञान सर्वेक्षण के उप निदेशक और निदेशक जैसे कई शैक्षणिक और प्रशासनिक पदों पर कार्य किया। इस समय उन्हें तत्कालीन भारतीय प्रधानमंत्री इन्दिरा गांधी का सलाहकार माना जाता था। वह भारतीय प्रबंधन संस्थान, कलकत्ता में मानव विज्ञान के प्रोफेसर थे। वह विश्व भारती, शांतिनिकेतन के उपाचार्य बने। सेवानिवृत्ति के बाद वह भारतीय सामाजिक विज्ञान अनुसंधान परिषद द्वारा प्रायोजित सामाजिक विज्ञान अध्ययन केंद्र, कलकत्ता के दूसरे निदेशक बने।
सिन्हा ने सामाजिक और सांस्कृतिक मानवविज्ञान के क्षेत्र में खुद को प्रतिष्ठित किया। संयुक्त राज्य अमेरिका से भारत लौटने पर, उन्होंने क्षेत्र अनुसंधान करना जारी रखा। उनकी रुचि का मुख्य क्षेत्र भारतीय जनजातियाँ थीं, विशेषकर मध्य भारत की भूमिज जनजाति। संयुक्त राज्य अमेरिका में रहते हुए, सिन्हा ने एक अमेरिकी गाँव में धर्म पर एक अनूठा क्षेत्रीय अध्ययन किया। उनकी शोध रिपोर्ट "एक समृद्ध समाज में धर्म" शीर्षक से करंट एंथ्रोपोलॉजी में प्रकाशित हुई थी। भारतीय मानवविज्ञान में सुरजीत सिन्हा का मूल योगदान 'ट्राइब-कास्ट एंड ट्राइब-पिजेंट कॉन्टिनुआ इन सेन्ट्रल इंडिया' (1965), 'स्टेट फॉर्मेसन एंड राजपूत मिथ इन ट्राइबल सेन्ट्रल इंडिया' (1962) और 'भूमिज-क्षत्रिय सोशियल मूवमेंट इन साऊथ मानभूम' (1959) पर उनके लेखों में पाया जा सकता है, जिसमें उन्होंने जनजातियों और जातियों को अलग और अलग-थलग सामाजिक और सांस्कृतिक श्रेणियों के रूप में नहीं बल्कि एक विकासवादी योजना में वृहद भारतीय सभ्यता के हिस्से के रूप में देखा, जिसके तहत भारत में प्रारंभिक राज्य बने। सिन्हा मूल रूप से भारत के एक अग्रणी ऐतिहासिक मानवविज्ञानी थे जिन्होंने भारतीय मानवविज्ञान के शुरुआती दौर में क्षेत्र और अभिलेखीय डेटा को संयोजित किया था।
मृत्यु
1993 में उन्हें अलजाइमर रोग का पता चला और 2002 में लंबी बीमारी के बाद उनकी मृत्यु हो गई।
बुर्ज
बुर्ज ( अंग्रेज़ी: tower ) ऐसी ईमारत या ढाँचे को कहते हैं जिसकी ऊँचाई उसकी चौड़ाई से काफ़ी अधिक हो। अगर ढांचा ज़्यादा ऊंचा हो तो उसे मीनार ( miraret ) कहा जाता है, हालांकि साधारण बोलचाल में कभी-कभी 'बुर्ज' और 'मीनार' को पर्यायवाची शब्दों की तरह प्रयोग किया जाता है। बहुत ही कम चौड़ाई रखने वाले और खिचे से दिखने वाले ढांचों को 'बुर्ज' की बजाए 'खम्बा' या 'स्तम्भ' ( pillar ) कहा जाता है। बुर्जों का प्रयोग कई वजहों से किया जाता है, जिनमें अक्सर बुर्जों से दूर तक दिखाई दे सकने का लाभ उठाया जाता है, मसलन संतरी-बुर्जों ( watchtowers ) में, होटलों में और महलों में। मानव हज़ारों सालों से बुर्जों का निर्माण करते आ रहें हैं और इसमें ईंट, मिटटी, लकड़ी जैसी सामग्रियों का इस्तेमाल होता आया है। मध्य पूर्व के जेरिको ( Jericho ) शहर में ९,००० साल पुराने बुर्ज अस्तित्व में हैं।
कोट्टयम जिला
कोट्टयम ज़िला भारत के केरल राज्य का एक ज़िला है। ज़िले का मुख्यालय कोट्टयम है।
गोरी गंगा
गोरी गंगा (Gori Ganga) भारत के उत्तराखण्ड राज्य के कुमाऊँ मण्डल के पिथौरागढ़ ज़िले की मुनस्‍यारी तहसील में बहने वाले एक नदी है। इसका मुख्य स्रोत नन्दा देवी से पूर्वोत्तर में स्थित मिलाम हिमानी और पंचाचूली पर्वतों के पश्चिमी मुख पर स्थित प्युनशनि हिमानी तथा उत्तरी और दक्षिणी बलाती हिमानियाँ हैं। गोरी गंगा जौलजीबी के समीप काली नदी में विलय हो जाती है।
सहायक नदियां
निम्नलिखित नदियां गोरी नदी से जुड़ती हैं -
हैन्रिक बोल
हैन्रिक बोल १९७२ में साहित्य के लिए नोबेल पुरस्कार के विजेता रहे हैं।
कौता, जैनथ मण्डल
कौता, जैनथ मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
आश्रम (वेब शृंखला)
आश्रम एमएक्स प्लेयर की प्रकाश झा निर्देशित हिन्दी भाषा की अपराध-नाटक वेब शृंखला है। इसके प्रकाश झा प्रोडक्शन्स के बैनर पर इसके निर्माता प्रकाश झा हैं। इस शृंखला में मुख्य अभिनय भूमिका में बॉबी देओल के साथ अदिति पोहनकर, दर्शन कुमार, चंदन रॉय सान्याल, तुषार पांडे, अनुप्रिया गोयनका, अध्ययन सुमन, विक्रम कोछर, त्रिधा चौधरी, राजीव सिद्धार्थ, सचिन श्रॉफ़, तनमय रंजन, अनुरिता झा, परिणिता सेठ, जहाँगीर खान, कनुप्रिया गुप्ता, प्रीति सूद और नवदीप तोमर हैं।  इसे माधवी भट्ट, अविनाश कुमार, संजय मासूम, तेजपाल सिंह रावत और कुलदीप रुहिल ने लिखा है। इसका पहला संस्करण ओटीटी प्लेटफॉर्म एमएक्स प्लेयर पर 28 अगस्त 2020 से मुफ़्त में उपलब्ध है।
दूसरे सत्र "आश्रम चैप्टर 2: द डार्क साइड" का ट्रेलर 29 अक्टूबर 2020 को जारी किया गया। इस सत्र में कहानी आगे बढ़ती है जिसमें बाबा के आश्रम की रंगीन तस्वीर के साथ अंधभक्ति और राजनीति को पर्दे पर दिखाया जाता है। दूसरा सत्र 11 नवम्बर 2020 से ओटीटी प्लेटफॉर्म एमएक्स प्लेयर पर मुफ्त में उपलब्ध है।
पटकथा
कहानी में बाबा (उपदेशक) का अभिनय बॉबी देओल ने किया है जिन्हें 'बबा निराला' के रूप में जाना जाता है। उनके अनुयायियों का उनपर पूरा भरोसा है और उनके अंधभक्त हैं, जो उनके कहने पर सबकुछ करने को तैयार हैं। लेकिन बाबा निराला धोकेबाज हैं जो अपने भक्तों को इस तरफ जोड़ लेता है कि वो अपनी पूरी संपत्ति आश्रम में दान कर दें और जीवन भर के लिए आश्रम से जुड़ जायें।
बीच में एक पुलीसवाला दर्शन कुमार शृंखला में आता है और आश्रम के अधिकार क्षेत्र में मिले कुछ कंकालों और शवों के राज को उजागर करने के लिए अटल हो जाता है।
हर एपिसोड में एक राज को प्रकट किया जाता है जो बाबा निराला के ईर्द्ध-गिर्द्ध घुमता है। इसी तरह दूसरे भाग में भी बहुत राज उजागर होते हैं।
कासरगोड जिला
कासरगोड ज़िला भारत के केरल राज्य का एक ज़िला है। ज़िले का मुख्यालय कासरगोड है। इस जिले का गठन 24 मई 1984 को हुआ था। इससे पहले यह जिला कन्नूर जिले का हिस्सा थी। कासरगोड जिले में 4 तालुक हैं, जिनका नाम मंजेश्वरम, कासरगोड , होसदुर्ग और वेल्लारीकुंड है। कासरगोड की सीमा पूर्व में पश्चिमी घाट, पश्चिम में अरब सागर, उत्तर में कर्नाटक राज्य के दक्षिण कन्नड़ जिले (दक्षिण केनरा जिला) और दक्षिण में कन्नूर जिले से लगती है । कासरगोड जिला कासरगोड संसदीय क्षेत्र के अंतर्गत आता है। मलयालम के अलावा, इस जिले में तुलु, कन्नड़, ब्यारी, मराठी, कोंकणी और उर्दू भी बोली जाती है।
इतिहास
उन्नीसवीं और चौदहवीं शताब्दी के दौरान यहाँ आने वाले अरबों लोगों को हरकिविलिया कहा जाता था। पुर्तगाल व्यापारी और जहाज के नाविक बारबोसा, जो 1514 में कुंबला गए थे, ने बताया कि यहाँ से मालदीव को चावल निर्यात किया गया था। 1800 में, फ्रांसिस बुक्कानर अत्तिप्परम्बा, कव्वाई ,नीलेश्वर, बेक्कल, चंद्रगिरी, एक वेफर उसकी यात्रा विवरण में दर्ज दौरा किया। जब विजयनगर साम्राज्य ने कासारगोड पर हमला किया, तो यह यहाँ था कि कोलत्तिरि वंश ने नीलेश्वर द्वारा शासित किया। विजयनगर साम्राज्य के पतन के दौरान, प्रशासनिक कार्य इक्करि नाय्क्कर द्वारा किया गया था। 1763 में, हैदर अली ने इक्करि नाय्क्कर के मुख्यालय बीदन्नूर पर विजय प्राप्त की। टीपू सुल्तान ने बाद में मालाबार को जीत लिया 1792 में श्रीरंगापट्टनम की संधि के अनुसार, अंग्रेजों ने तुलुनाड को छोड़कर अन्य क्षेत्रों पर कब्जा कर लिया था और टिपू की मृत्यु ब्रिटिशों ने शासित कर दी थी।
भाषाएंँ
कासारगोड एक बहुभाषी क्षेत्र है। केरल की सीमा में स्थित कासारगोड, सात अलग-अलग भाषाओं से अधिक बोलता है। यद्यपि एक आधिकारिक भाषा के रूप में मलयालम इस्तेमाल किया जाता है। यहाँ लोगों कन्नड़, तुलु, कोंकणी, बारी, मराठी, कोर, तमिल और हिंदी बोलते हैं। कासारगोड संस्करण का मलयालम संस्करण समान है इस विशेष बोली को तुलु और कन्नड़ संप्रदायों के प्रभाव से बनाया गया था।
राउल गोंजालेज
राउल गोंजालेज ब्लैंको (जन्म, 27 जून 1977 को स्पेन के मैड्रिड में) स्ट्राइकर के रूप में खेलने वाले एक स्पेनिश फुटबॉलर हैं जिन्हें सामान्यतः राउल के रूप में जाना जाता है। वे वर्तमान में बुन्देस्लीगा में जर्मन क्लब शैल्के 04 के लिए खेलते हैं। राउल ने 2010 तक के अपने करियर का ज़्यादातर समय स्पेनिश क्लब रियल मैड्रिड के लिए खेलते हुए बिताया है और वे क्लब के लिए अभी तक के अधिकतम गोल करने वाले खिलाड़ी हैं। राउल यूईएफए (UEFA) चैम्पियंस लीग के तीन-बार के विजेता रहे हैं और लम्बे समय से इस प्रतियोगिता के सर्वकालिक प्रमुख गोल दागने वाले खिलाड़ी बने हुए हैं। 25 जुलाई 2010 को उन्होंने रियाल मैड्रिड का साथ छोड़ दिया, जहाँ 740 मैचों में उन्होंने 323 गोल किये. वे स्पेन की राष्ट्रीय टीम के लिए सर्वकालिक अधिकतम गोल करने वाले खिलाड़ी के रूप में, एक अन्य खिलाड़ी के साथ शीर्ष पर हैं।
युवा क्लब
राउल ने अपने करियर की शुरुआत अपनी स्थानीय टीम सैन क्रिस्टोबल डी लॉस एन्जेलेस की अलेविन टीम के साथ और अगले सीज़न में इन्फेंटिल के लिए खेलते हुए की. उन्होंने एटलेटिको मैड्रिड की इन्फेंटिल टीम से अनुबंध किया और अगले सीज़न में कैडेट टीम के साथ खेलते हुए एक राष्ट्रीय खिताब जीता. एटलेटिको के प्रेसिडेंट जीसस गिल द्वारा खर्च कम करने के प्रयास में युवा अकादमी को बंद किये जाने के बाद राउल रियाल मैड्रिड की कैडेट टीम से खेलने लगे. अगले सीज़न में उन्हें किशोरों की जुवेनिल सी टीम में प्रोन्नत किया गया लेकिन बाद में राउल ने जुवेनिल बी, जुवेनिल ए एवं जूनियर टीमों के लिए खेला।
रियाल मैड्रिड
28 सितम्बर 2005 को ओलंपियाकोस के विरुद्ध ग्रुप स्तर की 2-1 की जीत में जब उन्होंने बॉल को गोल पोस्ट के अंदर दाग़ा, वे चैंपियंस लीग में पचास गोल करने वाले पहले खिलाड़ी बन गये और चैंपियंस लीग के गोलों (66) एवं खेले गए मैचों (128) दोनों ही मामलों में चैंपियंस लीग के इतिहास मे अब तक सबसे आगे बने हुए हैं। वे दो चैंपियंस लीग के फाइनलों में गोल करने वाले पहले खिलाड़ी भी थे जहाँ उन्होंने पेरिस में खेले गए 2000 के फाइनल में वालेंसिया के विरुद्ध और 2002 में ग्लासगो में बेयर लीवरकुसेन के खिलाफ गोल किये. बाद में सेमुएल इटोओ ने 2006 के फ़ाइनल मे आर्सेनल के खिलाफ और 2009 के फ़ाइनल में मैनचेस्टर युनाइटेड के विरुद्ध गोल करके इस उपलब्धि की बराबरी की.
राउल और लम्बे समय से खेलने वाले उनके साथी खिलाड़ी आईकर केसिलस दोनों को 2008 में आजीवन अनुबंध से पुरस्कृत किया गया- जिसकी शर्तों में यह उल्लेख किया गया है कि जब तक वे प्रत्येक सीज़न में 30 मैच खेलते रहेंगे तब तक हर साल इसका नवीनीकरण किया जाता रहेगा. 23 सितम्बर 2009 को राउल ने पूर्व वरिष्ठ और लीजेंड खिलाड़ी मनोलो सान्चिस के रियाल मैड्रिड के लिये सर्वाधिक लीग मैच खेलने के रिकॉर्ड की बराबरी की और अब वे ला लीगा में 622 मैच खेलने वाले अन्दोनी जुबिजारेटा के बाद दूसरे स्थान पर हैं।
25 जुलाई 2010 को क्लब ने इस बात की पुष्टि कर दी कि राउल क्लब छोड़ रहे हैं एक ऐसे दिन जब इससे पहले उनकी टीम के साथी गुटी ने भी 15 साल बाद क्लब छोड़ने की पुष्टि की थी।
शैल्के 04
राउल ने अपने भविष्य को लेकर लगाई जा रही अटकलों का अंत करते हुए 28 जुलाई 2010 को एफसी शैल्के 04 के साथ दो साल के अनुबंध पर हस्ताक्षर किया। शैल्के के प्रशिक्षक फेलिक्स मगथ ने खुशी का इज़हार करते हुए इस अनुबंध को "शैल्के के लिए बहुत बडी खबर" बताया और कहा कि "हम एक असाधारण फुटबॉल खिलाड़ी से अनुबंध करने में सफल हुए हैं।" राउल ने क्लब के लिए अपना पहला गोल 1 अगस्त 2010 को 2010 लीगा टोटल! कप के फ़ाइनल में बेयर्न म्यूनिख के खिलाफ़ 3-1 से मिली जीत के दौरान किया। उन्होंने 21 अगस्त 2010 को बुन्देस्लिगा में अपने प्रदर्शन की शुरुआत 21 अगस्त 2010 को हैम्बर्ग के विरुद्ध 2-1 की हार से की, और शैल्के के लिए पहला गोल 25 सितम्बर को बुन्दिस्लीगा में मनशेनग्लैडबाख के विरुद्ध दागा.
अंतरराष्ट्रीय करियर
अंतरराष्ट्रीय परिदृश्य पर राउल ने अपनी प्रगति की शुरुआत युवा टीमों के साथ की और 1995 फीफा वर्ल्ड यूथ चैम्पियनशिप में स्पेन का प्रतिनिधित्त्व करने के लिए उनका चयन किया गया जिसमें उन्होंने दो गोल किए. उन्होंने स्पेन के लिए 102 मैचों में 44 गोल करने का राष्ट्रीय रिकॉर्ड बनाया है। 102 मैचों के साथ वे स्पेन के लिए सर्वाधिक मैच खेलने के लिहाज़ से दूसरे स्थान पर हैं। इस पूर्व कप्तान ने स्पेन के लिए किसी भी अन्य आउटफील्ड खिलाड़ी के मुकाबले ज्यादा अंतरराष्ट्रीय उपस्थिति दर्ज की है। राउल का चयन यूरो 1996 के लिए नहीं किया गया और चेक गणराज्य के खिलाफ अपना पहला सीनियर कैप हासिल करने के लिए उन्हें अक्टूबर 1996 तक इंतज़ार करना पड़ा. उन्होंने 1998 से 2006 तक यूरो 2000 और यूरो 2004 सहित तीन विश्व कप मुकाबलों में हिस्सा लिया और तीनों मे से हर एक विश्व कप में कम से कम एक गोल किया। राउल ने 2002 में फ़र्नांडो हिएरो के सेवा से अवकाश लेने के बाद टीम के कप्तान की जिम्मेदारी संभाली लेकिन 2006 में बेलफास्ट में उत्तरी आयरलैंड के विरुद्ध 3-2 की एक चौंकाने वाली हार (इस मैच में राउल ने काफी देर से गोल किया) के बाद से राष्ट्रीय टीम में उनका चयन नहीं किया गया है। इसके अलावा उनका चयन युईएफए यूरो 2008 के फ़ाइनल टूर्नामेंट (जिसे अंततः स्पेन ने जीता) के लिए भी नहीं किया गया क्योंकि लुईस अरागोनेस ने फ़र्नांडो टोरेस और डेविड विला को प्राथमिकता दी. राउल के क्लब के साथी खिलाड़ी और गोल कीपर आइकर कैसिलस ने कप्तान के रूप में उनकी जगह ली.
अपने 44 अंतरराष्ट्रीय गोलों में से राउल ने 25 गोल कड़े प्रतियोगी मुकाबलों मे दर्ज किये जिनमें से 6 गोल प्रमुख टूर्नामेंटों के फ़ाइनलों में किये गए थे। 27 मार्च 1999 को यूरो 2000 के एक क्वालिफायर मुकाबले में स्पेन द्वारा ऑस्ट्रिया को 9-0 से रौंदे जाने के दौरान राउल ने अपनी केवल दो अंतरराष्ट्रीय हैट ट्रिक में से एक यहाँ लगाई. इसी क्वालिफ़ाइंग टूर्नामेंट के दौरान चार दिन बाद उन्होंने सैन मैरिनो के विरुद्ध दूसरी अंतरराष्ट्रीय हैट ट्रिक दाग़ी.
निजी जीवन
कई सालों तक राउल के गोल करने के जश्न में अपनी पत्नी मामेंन सांज के आभार स्वरुप अपनी शादी की अंगूठी को चूमना शामिल था, जिनके साथ राउल ने 1999 में शादी की थी और उनसे राउल के चार बेटे और एक बेटी हुई: जोर्ज, जिसका नाम जोर्ज वल्दानो के नाम पर, ह्यूगो, जिसका नाम ह्यूगो सांचेज़ के नाम पर और जुड़वां हेक्टर एवं मेटियो का नाम हेक्टर रायल और लोथर मथायस के नाम पर रखा और मरिया. उन्हें विशेषकर अर्टुरो पेरेज़ रेवेर्टे की किताबें पढ़ना और स्पेनी संगीत सुनना पसंद है।
क्लब
रियल मैड्रिड
क्लब के गोल
अंतिम बार संशोधित: 2 अक्टूबर 2010
!colspan="3"|Career total !557!!229!!37!!18!!137!!66!!740!!324
अंतर्राष्ट्रीय गोल
!Total||102||44
अता गाँव, अतरौली (अलीगढ़)
अता अतरौली, अलीगढ़, उत्तर प्रदेश स्थित एक गाँव है।
पर्यावास
पर्यावास या प्राकृतिक वास किसी प्रजाति विशेष के पौधों या जीवों या अन्य जीवधारियों के रहने का एक पारिस्थितिक या पर्यावरणीय क्षेत्र है। यह वो प्राकृतिक वातावरण है जिसमे कोई जीवधारी रहता है, या यह वो भौतिक वातावरण है जिस में चारों ओर किसी जीव प्रजाति की आबादी उपस्थित रहती है और इस वातावरण को ना सिर्फ अपनी उपस्थिति से प्रभावित करती है अपितु अपने जीवन के उद्देश्यों की पूर्ति हेतु इसके संसाधनों का उपयोग भी करती है।
परिभाषा
"आबादी" शब्द का प्रयोग किसी "जीव" के लिए किया जाता है, उदाहरण के लिए हालाँकि किसी एक काले भालू के पर्यावास का वर्णन करना संभव तो है, पर हमें वो विशेष या अकेला भालू तो मिलता नहीं बल्कि, हम अक्सर भालुओं के उस समूह से दो चार होते हैं जो किसी जैवभौगोलिक क्षेत्र में उस विशेष भालू प्रजाति की आबादी का गठन करता हो। इसके अलावा हो सकता है कि इस समूह का पर्यावास किसी और जगह रहने वाले काले भालू के पर्यावास से पूरी तरह से भिन्न हो। इसलिए पर्यावास शब्द का प्रयोग आमतौर पर किसी प्रजाति या किसी अकेले जीव के लिए नहीं किया जाता।
(हिन्दी में जनसंख्या शब्द सिर्फ मानवों की संख्या निर्धारण के लिए प्रयुक्त होता है शेष जीवों के लिए सिर्फ संख्या या आबादी शब्द का प्रयोग होता है, आबादी शब्द का प्रयोग जनसंख्या के पर्यायवाची के तौर पर किया जा सकता है पर जनसंख्या हमेशा आबादी का पर्यायवाची नहीं होता)
सूक्ष्मपर्यावास
सूक्ष्मपर्यावास शब्द का प्रयोग अक्सर, किसी खास जीव या आबादी की छोटे पैमाने की भौतिक आवश्यकताओं या वर्णन करने के लिए किया जाता है। एक सूक्ष्मपर्यावास अक्सर किसी बड़े पर्यावास के भीतर एक छोटा पर्यावास होता है। उदाहरण के लिए, जंगल के भीतर गिरा एक पेड़ का तना उन कीड़ों को सूक्ष्मपर्यावास प्रदान कर सकता है जो जंगल के विशाल पर्यावास में अन्यत्र नहीं पाये जाते। सूक्ष्मपर्यावरण किसी विशेष जीव या पौधे के पर्यावास मे उसके सन्निकट परिवेश और अन्य भौतिक कारकों को कहते है।
अमिताभ मट्टू
अमिताभ मट्टू (जन्म: 26 जून 1962) कश्मीरी प्रोफेसर हैं। उन्हें २००८ में पद्म श्री पुरस्कार से नवाजा गया।
वी॰ आर॰ रघुनाथ
वोक्कालिंग रामचन्द्र रघुनाथ (Vokkaliga Ramachandra Raghunath कन्नड़:"ವೊಕ್ಕಲಿಗ ರಾಮಚಂದ್ರ ರಘುನಾಥ") (जन्म ०१ नवम्बर १९८८) एक भारतीय प्रोफेशनल फ़ील्ड हॉकी के खिलाड़ी है। ये हॉकी में फुलबैक स्थिति में खेलते है।
एक बच्चा नीति
एक बच्चा नीति या एक संतान नीति चीनी जनवादी गणराज्य में परिवार नियोजन की नीति है। 1970 के दशक में चीन में हो रही अन्धाधुन्ध वृद्धि पर नियंत्रण पाने के लिए चीन में यह नीति लागू की गई थी। इसके अनुसार नगरीय दंपतियों को एक और ग्रामीण दंपतियों को दो बच्चे पैदा करने की अनुमति थी। इस नियम का उल्लंघन करने वाले दंपतियों का कई सालों का वेतन काटने और उन्हें जेल भेजने तक का प्रावधान है।
बदलाव की बयार
चीन में एक संतान नीति का परिणाम यह हुआ कि बुजुर्गों की संख्या बढ़ने लग गई और अगस्त 2013 के अनुमानित आँकड़ों के अनुसार चीन की 9.1 प्रतिशत जनसंख्या की आयु 65 वर्ष या उससे अधिक थी और भावी अनुमानों के अनुसार वर्ष 2027 तक यह अनुपात 15 प्रतिशत और वर्ष 2035 में 20 प्रतिशत तक बढ़ जायेगा। इसी तरह अन्य पारिवारिक समस्याओं को देखते हुए इस नीति में ढील देने की माँग बढ़ने लग गई।
नीति में ढील
चीन ग्रामीणों और नस्ली अल्पसंख्यकों के लिए पहले से ही इस नीति में छूट थी जिसके तहत वो चीन में विवाहित दंपति एक से ज़्यादा बच्चे पैदा कर सकते हैं बशर्ते उनमें से एक अपने माता-पिता की इकलौती संतान हो। नवम्बर 2013 में चीनी कम्युनिस्ट पार्टी की केन्द्रीय कमेटी की बैठक में पारित 'बहुमखी गहरे सुधार से जुड़े महत्त्वपूर्ण प्रश्न' नामक प्रस्ताव के अनुसार हर उस परिवार को दो बच्चे पैदा करने की अनुमति होगी, जिस परिवार में माता-पिता में से कोई एक यदि अपने परिवार में अकेला बच्चा था।
कोल्लम जिला
क्षेत्रफल - 2491 वर्ग कि.मी.
जनसंख्या - 25,85,208 (2001 जनगणना)
सन्नति
सन्नति दक्षिण भारत के राज्य कर्नाटक के उत्तरी भाग में गुलबर्ग जिला में स्थित चितापुर तालुक का एक ग्राम है, जो भीमा नदी के तट पर स्थित है। यह चंद्रपरमेश्वरी मंदिर के लिये प्रसिद्ध है। हाल ही में यहां भारतीय पुरातात्त्विक सर्वेक्षण विभाग द्वारा खुदाई में एक प्राचीन बौद्ध केन्द्र के अवशेष भी मिले हैं।
खेती, कपकोट तहसील
खेती, कपकोट तहसील में भारत के उत्तराखण्ड राज्य के अन्तर्गत कुमाऊँ मण्डल के बागेश्वर जिले का एक गाँव है।
सिंधिया कन्या विद्यालय, ग्वालियर
सिंधिया कन्या विद्यालय भारतीय राज्य मध्य प्रदेश के ग्वालियर में लड़कियों के लिए एक आवासीय विद्यालय है। इसकी स्थापना सन् 1956 में तत्कालीन राजमाता विजयराजे सिंधिया द्वारा हुई थी एवं तत्कालीन राष्ट्रपति राजेन्द्र प्रसाद ने इसका उद्घाटन किया था। यह देश के कुछ महँगे आवासीय विद्यालयों में गिना जाता है। वर्ष 2016 में बोर्डिंग स्कूलों की एक रैंकिंग में यह लड़कियों के स्कूल में तीसरे स्थान पर था।
प्रतिवर्ष विद्यालय में 3 अक्टूबर को विद्यालय का स्थापना दिवस मनाया जाता है; 2016 में स्थापना के 60 वर्ष पूरे होने के अवसर पर तत्कालीन राष्ट्रपति श्री प्रणब मुखर्जी भी समारोह में शामिल हुए थे; स्थापना दिवस पर समारोह में विभिन्न खेलकूद प्रतियोगिताओं का भी आयोजन किया जाता है।
2022 के स्वच्छ सर्वेक्षण में इसे ग्वालियर की सबसे स्वच्छ पाठशाला के रूप में चिह्नित किया जा चुका है।
मंज्रि, भैंसा मण्डल
मंज्रि, भैंसा मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
कक्षीय लांच प्रणालियों की तुलना
यह एक कक्षीय लांच प्रणालियों की तुलना (Comparison of orbital launch systems) है। यह निम्नलिखित पारंपरिक कक्षीय लांच सिस्टम की पूरी सूची उजागर है। पारंपरिक लांचर परिवारों की सरल छोटी सूची के लिए देखें: कक्षीय लांचर परिवारों की तुलना।